Aberogwr
Aberogwr (Engels: Ogmore-by-Sea) (vertoalige oe't Kumries: Meundige van n Afon Ogwr) is n dörpskn an zea in t Vale of Glamorgan, Kumrië. t Leg an n meast westlike kaant van de köste van t Vale of Glamorgan.
Skiednisse[bewark | bronkode bewarken]
Net zooas zinne breur in Cornwall, Ierlaand en Bretanie was de öp t westn an-legn köste beruch as n grafhof veur skeepn tiends straffe weendn öp de köste richt (zooas zuudwestern vanof n Atlantiese Oseaan). Tusker Rock is woar de measte skeepn te önner goan bint, n rif det völleadig bedekt wör met woater biej vlood. Wat ok oft veurkömn biej Ogwr (en oawer t heale gebeed van t Vale of Glamorgan) was t wilnd anmoakn van skeepswräkke deur skeepn met nep-vuurtör öp de klipn te loatn voarn, woarnoa zee oawervaln en lead moakn könn.
Geogroafie[bewark | bronkode bewarken]
Aberogwr leg önnevear 5 km ten zuudn van Pen-y-Bont ar Ogwr en önnevear 32 km ten westn van Caerdydd. De straandn kiekt oet öp Tusker Rock en hef zaand biej ebbe en skerpe rötsn biej vlood. n Afon Ogwr-estuoarium geet laanks t Ogwr-straand an eann kaant en laanks de duune van Merthyr Mawr an n oarn. t Estuoarium moakt t önzekker öm te baadn laanks t grötste deil van t straand. De rötsige köste steet bekant as ne goode ploatse öm rots te klettern. Geologies zeen is t ne interessaante ploatse ömdet völle fossieln duudlik zichboar bint. Völle menskn broekt de parkeerploatse biej t Afon Ogwr-estuoarium, det vlokbiej n ingang van t dorp leg, tarwiel oare deurgoat noar Southerndown.
Pläkke dee't benöamn woard bint[bewark | bronkode bewarken]
Ogmore centre is in de jöare 1930 baawd öm t better te moakn veur keender oawer t heale Zuud-Kumrië. t Is in t mirre van de jöare 1990 sleutn moar gung wier lös in 1998 tötde't in 2007 wier dich gung. Southerndown Golf Club en Portobello House bint ok dichbiej.
In kultuur en kunste[bewark | bronkode bewarken]
"Ogmore-by-the-Sea" wör nöamd in t verskn "Don't get along with me Babe" deur n meziekgroop Doofer.